મંગળવારે પોલીસના હાથે ઝડપાયેલી હનીપ્રીત ઇન્ટરવ્યુમાં ભલે પોતાને નિર્દોષ કહેતી હોય, પરંતુ હરિયાણા પોલીસ પાસે તેની વિરુદ્ધ અનેક નક્કર પુરવાઓ છે. અત્યાર સુધીની પોલીસ તપાસમાં જે વાત સામે આવી છે, તે અનુસાર રામ રહીમની ધરપકડ બાદ પંચકુલામાં ભડકેલી હિંસા પાછળ હનીપ્રીતનો જ હાથ હતો. આ માટે હનીપ્રીતે ડેરામાં એક ખાસ બેઠક બોલાવી હતી, જેમાં તોફાનો ભડકાવવાની યોજના તૈયાર કરવામાં આવી હતી.